b'\n_START_ARTICLE_\nPro/ENGINEER\n_START_PARAGRAPH_\nPro/ENGINEER (pogosto Pro/E ali Pro) je parametri\xc4\x8dni modelirnik podjetja Parametric Technology Corporation (PTC). Na voljo je v okoljih Windows in Unix (omejena podpora)._NEWLINE_Dru\xc5\xbeina Pro/ENGINEER vsebuje poleg CAD modula tudi ostale module za razvoj izdelkov (CAM, CAE). Podatke o izdelku se lahko spremlja preko celotnega razvojnega cikla. Programski paket je bil prvi, ki je pri\xc4\x8del z uporabo parametri\xc4\x8dnega modeliranja. Pri parametri\xc4\x8dnem modeliranju je vsak gradnik opisan z naborom parametrov, ki dolo\xc4\x8dajo dimenzije, lastnosti in medsebojno povezavo gradnikov, ob upo\xc5\xa1tevanju vnaprej dolo\xc4\x8denih konstrukcijskih omejitev. Spremeba vsakega gradnika se zato pozna na celotnem modelu, zato je proces na\xc4\x8drtovanja olaj\xc5\xa1an._NEWLINE_Leta 2002 je iz\xc5\xa1la nova verzija programa, ki je imela zelo spremenjen uporabni\xc5\xa1ki vmesnik. Spremenilo se je tudi ozna\xc4\x8devanje verzij, namesto letnice izdaje programa se je za\xc4\x8delo uporabljati kodno ime\xc2\xa0\xc2\xbbWildfire\xc2\xab. Zadnja verzija programa se imenuje Pro/ENGINEER Wildfire 5.0._NEWLINE_V letu 2011 je Pro/ENGINEER zamenjala programska oprema Creo, ki prina\xc5\xa1a izbolj\xc5\xa1ave in nekatera nova orodja.'